abbreviation: OCTSM

pdf_content: 425.080 - Ordinaziun davart pajaments da contribuziuns e taxas en ils fatgs da scola media dal chantun Grischun (OCTSM)    425.080   Ordinaziun davart pajaments da contribuziuns e taxas en  ils fatgs da scola media dal chantun Grischun (OCTSM)  dals 02-07-2019 (versiun dals 01-08-2019)  Sa basond sin l'art. 45 al. 1 da la constituziun chantunala1)  relaschada da la regenza ils 2 da fanadur 2019  1. Disposiziuns generalas  Art.  1 Intent 1 Questa ordinaziun fixescha ils daners da scola sco er las taxas per frequentar ina   scola media e regla la concessiun da las incaricas da prestaziun sco er ils pajaments  da las contribuziuns chantunalas a las scolas medias privatas.  Art.  2 Dretg da survegnir contribuziuns 1. princip  1 Scolaras  grischunas e  scolars  grischuns  che  frequentan ina  scola  media  privata  valan sco scolaras e scolars cun dretg da survegnir contribuziuns en il senn da la   lescha davart  las  scolas  medias  en il  chantun Grischun (lescha davart  las  scolas  medias)2).  Art.  3 2. midada da domicil 1 Scolaras  grischunas e  scolars  grischuns,  da  las  qualas  e  dals  quals  ils  geniturs  prendan domicil da dretg civil ordaifer il chantun Grischun durant in onn da scola  avant il cumenzament dal penultim onn da scolaziun, valan fin la fin da l'onn da  scola sco scolaras grischunas e scolars grischuns en il senn da la lescha davart las  scolas medias3).  1) DG 110.100 2) DG 425.100 3) DG 425.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/425.100/rm https://www.gr-lex.gr.ch/data/425.100/rm   425.080    2 Scolaras  grischunas e  scolars  grischuns,  da  las  qualas  e  dals  quals  ils  geniturs  prendan  domicil  da  dretg  civil  ordaifer  il  chantun  Grischun  durant  il  penultim  respectivamain durant  l'ultim onn da scolaziun,  valan fin  al  diplom sco scolaras   grischunas e scolars grischuns en il senn da la lescha davart las scolas medias. 3 La regulaziun da l'alinea 1 e da l'alinea 2 po vegnir applitgada ina giada durant  l'entira scolaziun.  Art.  4 3. obligaziun d'annunzia 1 Ils geniturs ubain la scolara maiorenna u il scolar maioren ston annunziar la midada  da domicil a la scola ed a l'uffizi entaifer 10 dis.  Art.  5 Temp da scola per onn 1 Las 39 emnas da  scola  sa  cumponan da 38 emnas d'instrucziun e  dad 1 emna  d'examen. 2 Las  contribuziuns  chantunalas  sa  basan  sin  38  emnas  d'instrucziun.  L'indemnisaziun da l'emna d'examen è  cuntegnida en la  pauschala  da basa tenor  l'artitgel 25 da la lescha davart las scolas medias2). 3 Las scolas medias ston annunziar a l'uffizi entaifer 10 dis – tenor sias directivas –  entradas, midadas, sortidas, absenzas pervia da malsogna u pervia d'accident sco er  congedis da l'instrucziun da 5 dis e dapli ch'èn vegnids permess da la direcziun da la  scola.  Art.  6 Unitads da scolar imputablas 1 L'unitad  da  scolar  imputabla  per  scolara  u  scolar  cun  dretg  da  survegnir  contribuziuns sa basa sin il dumber d'emnas d'instrucziun frequentadas; imputablas  èn maximalmain 38 emnas d'instrucziun. 2 Las scolas medias privatas ston communitgar a l'uffizi fin ils 15 da fanadur – tenor   sias  directivas  – las  indicaziuns ch'èn necessarias  per  eruir  las  unitads da scolar  imputablas per l'onn da scola scadent. 3 Il departament relascha las disposiziuns per calcular las contribuziuns chantunalas   pro rata temporis.  Art.  7 Garanzia da la qualitad 1 Las  scolas  medias  èn  obligadas  d'acquistar  in  certificat  da  qualitad  extern  determinà da la regenza. 2 La regenza po pajar ina contribuziun als custs per la certificaziun da las scolas   medias. 3 Las scolas medias concedan a l'uffizi invista dals rapports dal post d'evaluaziun e   da certificaziun.  2) DG 425.100  2    https://www.gr-lex.gr.ch/data/425.100/rm    425.080   Art.  8 Custs per frequentar la scola 1 Ils  custs che resultan tras la frequentaziun d'ina scola media van a quint da las   scolaras e dals scolars respectivamain da las persunas che han la tgira genituriala. En  spezial èn quai ils custs per il material d'instrucziun, per excursiuns, per viadis da   scola, per examens externs da certificats da lingua e d'informatica e per purschidas  cumplementaras. 2 Ils  custs  per  examens  da  certificats  da  lingua  tenor  l'artitgel 14 alinea 2  da  l'ordinaziun davart il gimnasi1) van a quint dal chantun per scolaras e scolars cun  dretg da survegnir contribuziuns. Las scolas medias privatas annunzian a l'uffizi ils  custs correspundents fin ils 15 da fanadur.  Art.  9 Daners da scola 1 Scolaras e scolars cun dretg da survegnir contribuziuns, che frequentan l'emprim  fin il quart onn da scolaziun dal gimnasi da 4 onns sco er l'emprim fin il terz onn da  scolaziun da la scola media commerziala u spezialisada, ston pajar 640 francs per  onn sco daners da scola. 2 Per scolaras e scolars da las scolas medias privatas, per las qualas ed ils quals na  vegnan  pajadas  naginas  contribuziuns  chantunalas,  valan  las  tariffas  da  la  scola  respectiva.  Art.  10 Reducziun dals daners da scola 1 A scolaras e scolars cun dretg da survegnir contribuziuns, che sortan d'ina scola  media fin la fin da l'emprim semester, vegnan relaschads 50 pertschient dals daners  da scola. 2 A scolaras e scolars cun dretg da survegnir contribuziuns, che entran en ina scola  media  a  partir  dal  cumenzament  dal  segund  semester,  vegnan  mess  a  quint  50  pertschient dals daners da scola.  Art.  11 Relasch dals daners da scola 1 A scolaras e scolars cun dretg da survegnir contribuziuns, ch'èn en congedi, vegnan  relaschads 50 pertschient dals daners da scola per semester da congedi. 2 A scolaras ed a scolars che frequentan ina scola media dal Grischun en il rom d'in  program da barat  da scolaras  e  scolars,  po la  direcziun da la  scola  relaschar  ils   daners da scola.  Art.  12 Taxas 1 Per  absolver  l'examen  d'admissiun  chantunal  sto  vegnir  pajada  ina  taxa  da  100 francs. 2 Per far la maturitad spezialisada suenter avair terminà la scola media spezialisada  cun success, sto vegnir pajada ina taxa da 460 francs.  1) DG 425.050   3   https://www.gr-lex.gr.ch/data/425.050/rm   425.080    3 En il quart onn da scolaziun da la scola media commerziala, en il qual vegn fatg il   praticum lung, sto vegnir pajada ina taxa da 460 francs. 4 Scolaras  e  scolars  cun  dretg  da  survegnir  contribuziuns,  che  n'han  betg  reussì  l'examen final e che cumparan anc ina giada a l'examen senza avair repetì la classa  finala, pajan ina taxa d'examen da 200 francs.  Art.  13 Termins da pajament e cumpetenza 1 Ils daners da scola ston vegnir pajads fin ils 31 da schaner. Il quint vegn tramess da   las scolas medias. La taxa per far la maturitad spezialisada, per far il praticum lung  da la scola media commerziala sco er per repeter in examen final betg reussì senza  avair repetì anc ina giada la classa finala, sto vegnir pajada, suenter ch'ella è vegnida  messa a quint da las scolas medias. 2 La taxa per absolver l'examen d'admissiun chantunal vegn messa a quint da l'uffizi  suenter che l'annunzia è vegnida inoltrada.  2. Contribuziun communala per il gimnasi inferiur  Art.  14 Quint per las vischnancas 1 Fin ils 15 da settember communitgescha l'uffizi a las scolas medias las unitads da  scolar imputablas per l'onn da scola passà e la contribuziun communala che vegn  adattada periodicamain a la chareschia. 2 Per  scolaras  e  scolars  cun  dretg  da  survegnir  contribuziuns,  che  frequentan  il  gimnasi inferiur, mettan las scolas medias a quint a las vischnancas da domicil dals  geniturs – tenor las prescripziuns da l'uffizi – la contribuziun communala per unitad  da scolar imputabla. 3 Las scolas medias infurmeschan fin ils 15 d'october las vischnancas da domicil dals  geniturs da quellas scolaras e da quels scolars cun dretg da survegnir contribuziuns,  che frequentan il gimnasi inferiur a la scola media. Per la fin da l'emprim semester   mettan  ellas  a  quint  a  questas  vischnancas  da  domicil  in  import  parzial  da   7000 francs per scolara u scolar.  4       425.080   3. Incaricas da prestaziun e pauschalas per scolas medias  privatas  Art.  15 Incaricas da prestaziun 1. premissas  1 Per constituir  u per  prolungar ina incarica  da prestaziun inoltreschan las  scolas  medias che na vegnan betg purtadas dal chantun, a l'uffizi – fin ils 31 da fanadur da   l'onn  precedent  –  ina  dumonda  en  scrit  che  cuntegna  las  cumprovas  davart   l'adempliment  da  las  premissas  tenor  l'artitgel 12  da  la  lescha  davart  las  scolas  medias1) e che consista dals suandants documents: a) quint  annual,  preventiv,  plan  da  finanzas  sur  4 onns  sco  er  indicaturs  da   finanzas; b) tavlas da lecziuns, plans d'instrucziun e disposiziuns da promoziun; c) certificats da qualitad actuals e survista tabellarica da las qualificaziuns da las   persunas d'instrucziun da la scola; d) extract dal register da commerzi; e) schurnal  dal  conto  "reservas  liadas  a  l'intent,  situaziun  d'urgenza"  tenor   l'artitgel 27  da  questa  ordinaziun  sco  er  extract  dal  conto  da  banca  correspundent en las activas u garanzia equivalenta en scrit da la vischnanca  respectivamain da la regiun da staziunament.  2 La cumprova dal  basegn per  scolas  medias  che vegnan fundadas da nov tenor  l'artitgel 12 alinea 2 da la lescha davart  las scolas medias cumpiglia ils suandants  documents: a) dumonda da la regiun da staziunament inclusiv giudicament dal basegn d'ina   scola  media  e  dumber  prognostitgà  da  scolaras  e  scolars  cun  dretg  da  survegnir contribuziuns;  b) descripziun dal concept da scolaziun e dal concept linguistic; c) prognosa da la valurisaziun. 3 Il rapport sto vegnir tramess a l'uffizi  mintga onn fin ils 31 d'october tenor las   prescripziuns da l'incarica da prestaziun ch'è vegnida concedida per la perioda da  rendaquint correspundenta.  Art.  16 2. cuntegn 1 Cumplementarmain a l'artitgel 11 da la lescha davart las scolas medias2) cuntegna  l'incarica da prestaziun: a) l'indicaziun da las partidas da contract e da la perioda da contract; b) l'incarica cun indicaziuns per controllar l'adempliment da tala; c) en  cas  da  scolas  medias  che  na  vegnan  betg  purtadas  dal  chantun:  la   suttascripziun  da  l'organ  strategic  suprem  e  d'ina  commembra  u  d'in  commember da la regenza;  1) DG 425.100 2) DG 425.100   5   https://www.gr-lex.gr.ch/data/425.100/rm https://www.gr-lex.gr.ch/data/425.100/rm   425.080    d) en cas da scolas medias chantunalas: la suttascripziun da la rectura u dal rectur   e da la manadra u dal manader da l'uffizi.  2 L'uffizi po fixar ulteriurs cuntegns.  Art.  17 Pauschala da gestiun 1 Ils custs nets da la scola media chantunala situada a Cuira, cumprovads tenor il  quint  annual  da  l'onn  da  gestiun  precedent,  vegnan  rectifitgads  sco  suonda  per  calcular la pauschala da gestiun: a) deducziun  da  las  expensas  e  dals  retgavs  che  stattan  en  connex  cun  la    maturitad bilingua en l'emprim fin il quart onn da scolaziun dal gimnasi da  4 onns;  b) deducziun da las expensas che chaschunassan pajaments dubels; c) deducziun da las expensas che resultan per l'uffizi u per terzas persunas; d) augment per las contribuziuns che las vischnancas pajan per las scolaras ed ils   scolars dal gimnasi inferiur; e) augment per ils custs a favur dal mantegniment da las immobiglias e da las   acquisiziuns da mobigliar; f) augment  per  in  dieschavel  da las  expensas  a  favur  da  las  acquisiziuns da   mobigliar e d'apparats d'informatica ch'èn resultadas durant la sanaziun da la  scola chantunala grischuna "Halde" e "Plessur", l'emprima giada per l'onn da  scola 2015/16 e l'ultima giada per l'onn da scola 2024/25;  g) augment per in tschintgavel da las expensas a favur da las acquisiziuns da  mobigliar e d'apparats d'informatica che resultan tras la construcziun nova da  la mensa e da la mediateca, l'emprima giada per quel onn da scola che suonda  l'onn ch'il quint final vegn approvà.  Art.  18 Pauschala per ils custs d'administraziun 1 Sin ils custs nets rectifitgads vegn concedida ina pauschala dad 1,5 pertschient per  ils custs d'administraziun, per cuvrir las prestaziuns da l'administraziun chantunala a  favur da la scola media chantunala situada a Cuira.  Art.  19 Pauschala da lingua 1 Ina classa per lingua che effectuescha ina pauschala da lingua, correspunda ad in  stgalim  d'instrucziun  che  pertutga  pliras  partiziuns  d'ina  annada  da  scola  da  maximalmain  24  scolaras  e  scolars  cun  dretg  da  survegnir  contribuziuns.  Ina  instrucziun che pertutga pliras partiziuns u pliras classas effectuescha per mintga  gruppa d'emprender che pertutga pliras partiziuns u pliras classas mintgamai in'unica  pauschala da lingua.  6       425.080   2 La pauschala da lingua per classa vegn effectuada da scolaras e da scolars cun  dretg  da  survegnir  contribuziuns  dal  gimnasi  respectivamain  da  la  scola  media  spezialisada cun pedagogia sco champ da professiun. Ella sa basa sin l'instrucziun da   38  giadas  quatter  lecziuns  singulas  per  onn  en  l'emprima  lingua  rumantsch  respectivamain  talian  e  sin  l'instrucziun  immersiva  da  38  giadas  duas  lecziuns  singulas  per  onn  en  in  dals  roms  biologia,  istorgia  u  geografia  en  la  lingua  correspundenta. L'instrucziun vegn dada al gimnasi durant almain 4 onns da scola  permanents  a  partir  da  l'emprim  onn  da  scolaziun  dal  gimnasi  da  4 onns  respectivamain  durant  almain  2 onns  da  scola  permanents  a  la  scola  media  professiunala cun pedagogia sco champ da professiun; l'instrucziun sto vegnir dada  da  persunas  d'instrucziun  che  han  rumantsch  respectivamain  talian  sco  emprima  lingua. 3 La pauschala da lingua tenor la lescha davart las scolas medias1) resta la medema,  independentamain dal dumber da roms che vegnan instruids en moda immersiva. 4 Las scolas medias privatas communitgeschan a l'uffizi  fin ils 15 da fanadur las   indicaziuns ch'èn necessarias per eruir las pauschalas da lingua imputablas per l'onn  da scola scadent.  Art.  20 Pauschala supplementara 1 La pauschala  supplementara  vegn calculada – en dependenza da las unitads da  scolar imputablas – sco supplement da la pauschala da gestiun e da la pauschala   d'investiziun.  Art.  21 Promoziun da talents 1. programs da promoziun  1 Dumondas per realisar programs da promoziun ston vegnir inoltradas a la regenza  tenor las prescripziuns da l'uffizi almain 1 onn avant l'introducziun planisada; ellas  cuntegnan la descripziun dal program da promoziun, ils criteris per vegnir admess al  program da promoziun, indicaziuns davart l'examinaziun annuala da las prestaziuns  e davart l'observaziun da standards da qualitad, cundiziuns per l'extrada dal program  da promoziun,  indicaziuns davart  la qualificaziun dal persunal per il  program da  promoziun  ed  indicaziuns  davart  l'infrastructura  ch'è  necessaria  per  realisar  il  program da promoziun. 2 Pussaivels  èn programs da  promoziun  en  ils  secturs  sport,  chant  e  musica,  art   figurativ, matematica e scienzas natiralas. 3 Per approvar in program da promoziun vegn premess per il sectur sport il label da   qualitad "Swiss olympic sport  school" u "Swiss olympic partner school" ubain il  partenadi cun in institut da scola auta en il sectur spezial sport, per ils secturs musica   ed art figurativ il partenadi cun ina scola auta d'art e per ils secturs matematica e  scienzas natiralas il partenadi cun in'universitad u cun ina scola politecnica federala.  1) DG 425.100   7   https://www.gr-lex.gr.ch/data/425.100/rm   425.080    Art.  22 2. pauschala da talents 1 Ina pauschala  da  talents  po  vegnir  dumandada tar  l'uffizi.  A las  scolas  medias  privatas  vegn  la  pauschala  da  talents  pajada  sin  basa  da  las  unitads  da  scolar  imputablas. 2 Las scolas medias privatas annunzian a l'uffizi fin ils 15 da fanadur las scolaras ed   ils scolars cun dretg da survegnir contribuziuns, che han ademplì durant l'onn da  scola scadent las cundiziuns per vegnir admess al program da promoziun approvà da  la regenza e ch'èn sa participads al program da promoziun.  Art.  23 Communicaziun da la pauschala da gestiun approximativa 1 La  pauschala  da  gestiun  approximativa  per  l'onn  da  scola  current  vegn  communitgada il settember e sa basa sin ina calculaziun approximativa dals custs   nets che resultan a la scola media chantunala situada a Cuira per l'onn da gestiun  current.  Art.  24 Termins da pajament 1 Ils  pajaments per ina part  da l'onn sa basan sin la pauschala da gestiun,  sin la   pauschala d'investiziun e sin la pauschala supplementara ch'èn vegnidas calculadas  approximativamain il settember da l'onn da scola current, sco er sin las unitads da   scolar  imputablas  ch'èn  vegnidas  communitgadas  da  las  scolas  medias  privatas.  Concedids vegnan ils suandants pajaments: a) 38 pertschient da la contribuziun totala probabla cun la data da valuta dals 20   d'october; b) 24 pertschient da la contribuziun totala probabla cun la data da valuta dals 20   da schaner; c) 25 pertschient da la contribuziun totala probabla cun la data da valuta dals 20   d'avrigl; d) pajament individual cun la data da valuta dals 20 da fanadur; e) pajament final cun la data da valuta dals 20 da settember.  Art.  25 Pajament final 1 Il pajament final per l'onn da scola terminà la fin da fanadur sa basa sin las unitads  da scolar imputablas, sin la pauschala da gestiun, d'administraziun e d'investiziun  calculada da nov, plus la pauschala supplementara specifica per la scola, sco er sin la  pauschala da lingua e sin la pauschala da talents.  8       425.080   Art.  26 Situaziun finanziala d'urgenza 1. definiziun  1 Sco situaziun finanziala d'urgenza vala per ina societad anonima il  causal da la  perdita  da  chapital  tenor  l'artitgel 725 alinea 1  da  la  lescha  federala  davart  la  cumplettaziun dal cudesch civil svizzer (tschintgavla part: dretg d'obligaziuns)1). 2 Sco  situaziun  finanziala  d'urgenza  vala  per  ina  fundaziun  il  causal  da  la  constataziun d'ina surdebitaziun tras il post da revisiun tenor l'artitgel 84a alinea 2  dal cudesch civil svizzer2). 3 Per scolas cun autras furmas giuridicas vegn fixada la definiziun da la situaziun  finanziala d'urgenza en la cunvegna da prestaziun.  Art.  27 2. reservas liadas a l'intent, situaziun d'urgenza 1 Per cuvrir ils custs currents en cas d'ina situaziun finanziala d'urgenza mainan las   scolas medias privatas il conto "reservas liadas a l'intent, situaziun d'urgenza" en la   dimensiun tenor la lescha davart las scolas medias3). La cuntravalur dal conto da  reserva sto vegnir cuvrida en las activas tras in conto da banca separà. Il saldo dal   conto da banca sto vegnir cumprovà mintga onn e vegnir armonisà cun il saldo dal  conto da reserva. 2 Il saldo dal conto "reservas liadas a l'intent, situaziun d'urgenza" stat a disposiziun  a la direcziun strategica d'ina scola media privata, suenter che la situaziun finanziala  d'urgenza tenor l'artitgel 26 è vegnida annunziada al departament. 3 Sche la scola media privata po preschentar ina garanzia en scrit da la vischnanca u  da  la  regiun  da  staziunament  en  la  dimensiun  tenor  la  lescha  davart  las  scolas  medias, remplazza quella la gestiun dal conto da reserva e dal conto da banca cun la  cuvrida correspundenta.  4. Maturitad spezialisada  Art.  28 Assistenza per las lavurs da maturitad spezialisada 1 L'assistenza per las lavurs da maturitad spezialisada tras las persunas d'instrucziun  da las scolas da maturitad spezialisada vegn indemnisada per lavur.  1) CS 220 2) CS 210 3) DG 425.100   9   https://www.gr-lex.gr.ch/data/425.100/rm http://db.clex.ch/link/Bund/210/rm http://db.clex.ch/link/Bund/220/rm   425.080    Art.  29 Expertas ed experts spezialisads per la maturitad spezialisada 1 La lavur ed ils custs da las expertas e dals experts spezialisads per giuditgar las  lavurs  da maturitad spezialisada en ils  champs da professiun "sanadad" e  "lavur  sociala" sco er per prender giu ils examens da maturitad spezialisada en il champ da  professiun "pedagogia" vegnan indemnisads tenor las disposiziuns da l'ordinaziun  davart  las  collavuraturas  ed  ils  collavuraturs  en  uffizi  accessoric  dal  chantun  Grischun4).  Art.  30 Maturitad spezialisada "sanadad" 1 Il curs d'introducziun e d'approfundaziun dal center da furmaziun per la sanadad ed  ils fatgs socials è ina part obligatorica da la maturitad spezialisada "sanadad" e vegn   finanzià dal chantun. 2 Las lavurs da coordinaziun dal center da furmaziun Surselva per far la maturitad  spezialisada "sanadad" vegnan indemnisadas cun ina pauschala da 200 francs per  scolara u scolar cun dretg da survegnir contribuziuns.  5. Disposiziuns finalas  Art.  31 Execuziun 1 L'execuziun è chaussa da l'uffizi.  4) DG 170.420  10    https://www.gr-lex.gr.ch/data/170.420/rm    425.080   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 02-07-2019 01-08-2019 relasch emprima versiun 2019-013   11     425.080    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 02-07-2019 01-08-2019 emprima versiun 2019-013  12     	1. Disposiziuns generalas 	Art. 1 Intent 	Art. 2 Dretg da survegnir contribuziuns 1. princip 	Art. 3 2. midada da domicil 	Art. 4 3. obligaziun d'annunzia 	Art. 5 Temp da scola per onn 	Art. 6 Unitads da scolar imputablas 	Art. 7 Garanzia da la qualitad 	Art. 8 Custs per frequentar la scola 	Art. 9 Daners da scola 	Art. 10 Reducziun dals daners da scola 	Art. 11 Relasch dals daners da scola 	Art. 12 Taxas 	Art. 13 Termins da pajament e cumpetenza  	2. Contribuziun communala per il gimnasi inferiur 	Art. 14 Quint per las vischnancas  	3. Incaricas da prestaziun e pauschalas per scolas medias privatas 	Art. 15 Incaricas da prestaziun 1. premissas 	Art. 16 2. cuntegn 	Art. 17 Pauschala da gestiun 	Art. 18 Pauschala per ils custs d'administraziun 	Art. 19 Pauschala da lingua 	Art. 20 Pauschala supplementara 	Art. 21 Promoziun da talents 1. programs da promoziun 	Art. 22 2. pauschala da talents 	Art. 23 Communicaziun da la pauschala da gestiun approximativa 	Art. 24 Termins da pajament 	Art. 25 Pajament final 	Art. 26 Situaziun finanziala d'urgenza 1. definiziun 	Art. 27 2. reservas liadas a l'intent, situaziun d'urgenza  	4. Maturitad spezialisada 	Art. 28 Assistenza per las lavurs da maturitad spezialisada 	Art. 29 Expertas ed experts spezialisads per la maturitad spezialisada 	Art. 30 Maturitad spezialisada "sanadad"  	5. Disposiziuns finalas 	Art. 31 Execuziun   		2019-07-04T17:32:23+0200 	"7001 Chur" 	"Gesetzessammlung Kanton Graubünden"


canton: gr

abbreviation: OOSM

pdf_content: 425.100 - Ordinaziun davart l'organisaziun da las scolas medias purtadas dal chantun (Ordinaziun davart l'organisaziun da las scolas medias, OOSM)    425.100   Ordinaziun davart l'organisaziun da las scolas medias  purtadas dal chantun (Ordinaziun davart l'organisaziun da  las scolas medias, OOSM)  dals 22-02-2022 (versiun dals 01-08-2022)  Sa basond sin l'art. 20 al. 1 da la Lescha davart las scolas medias1)  relaschada da la Regenza ils 22 da favrer 2022  1. Disposiziuns generalas  Art.  1 Object 1 Questa ordinaziun regla per las scolas medias purtadas dal chantun la purschida da  scolaziun,  las  prescripziuns  per  il  concept  da  qualitad  sco  er  las  relaziuns  d'engaschament da la direcziun da la scola e da las persunas d'instrucziun.  Art.  2 Concept per segirar la qualitad da la scolaziun 1 Il concept per segirar la qualitad da la scolaziun da las scolas medias purtadas dal  chantun s'orientescha als princips da la «qualitad tras evaluaziun e svilup».  Art.  3 Noziuns 1 En questa ordinaziun signifitgan: a) contract  cun  in  pensum  variabel:  contract  d'engaschament,  en  il  qual  il   pensum  da  lavur  vegn  fixà  cun  ina  part  variabla  da  maximalmain  20 pertschient;  b) adattaziuns dals pensums: cumplettaziun dal pensum da norma annual sin basa  da parts supplementaras da pajament u sin basa da correcturas;  c) supplement da norma: bunificaziun tar lecziuns d'instrucziun e tar singulas  adattaziuns dals pensums pervia d'ina chargia da lavur pli gronda;  1) DG 425.000  * tabellas da las modificaziuns a la fin dal relasch   1   https://www.gr-lex.gr.ch/data/425.000/rm   425.100    d) pensum da norma:  part  d'instrucziun inclusiv supplement  da norma sco er  lavurs  specificas  da  l'instrucziun  plus  eventualas  adattaziuns  dals  pensums  tenor l'artitgel 22 fin l'artitgel 25;  e) dimensiun dals pajaments: dimensiun dals pajaments dals salaris mensils per  l'onn da scola communitgada da la rectura u dal rectur;  f) saldo dals pensums: surpassament u sutpassament dal pensum da lavur annual  tras la dimensiun dals pajaments communitgada;  g) lecziun per emna ed onn: summa dal pensum da norma e da las incumbensas  supplementaras  dividì  tras  26  lecziuns  d'instrucziun  durant  38  emnas  d'instrucziun en cas d'in pensum da lavur da 100 pertschient.  2. Direcziun da la scola  2.1. COMMEMBRAS E COMMEMBRAS ED INCUMBENSA  Art.  4 Commembras e commembers da la direcziun da la scola, grad  d'occupaziun, registraziun dal temp da lavur  1 Parsura  da  la  direcziun  da  la  scola  tenor  l'artitgel 63 alinea 1  da  la  Lescha  da  persunal1) è  la  rectura  u  il  rectur.  Ulteriuras  commembras  e  commembers  da  la  direcziun da scola èn la substituta u il substitut da la rectura u dal rectur (conrectura   u conrectur) e per regla almain in'ulteriura persuna (prorectura u prorectur). 2 Il  grad  d'occupaziun  per  la  direcziun  da  la  scola  sco  er  la  cumposiziun  da  la   direcziun  da  la  scola  da  mintga  scola  media  purtada  dal  chantun  èn  reglads  en  l'agiunta 1. 3 Las commembras ed ils commembers da la direcziun da la scola endateschan lur  temp da lavur tenor la legislaziun chantunala dal persunal. Tut las lavurs en connex   cun  l'instrucziun,  la  represchentaziun  da  la  scola  en  gruppas  da  lavur  ed  en  cumissiuns  (regiunalas  e  surregiunalas)  sco  er  l'adempliment  d'incumbensas  per  l'Uffizi per la furmaziun media-superiura (uffizi) èn parts integralas dal pensum da  lavur.  Art.  5 Incumbensa da la direcziun da la scola 1 La direcziun da la  scola  garantescha la  gestiun da la  scola,  dal  persunal  e  dal   manaschi. 2 Ella fa il concept da qualitad ed elavura – ensemen cun las persunas d'instrucziun –   il concept per il svilup da la scola e da l'instrucziun, realisescha quests concepts ed   als repassa periodicamain.  1) DG 170.400  2    https://www.gr-lex.gr.ch/data/170.400/rm    425.100   3 Ella sto tgirar las scolaras ed ils scolars, uschenavant che questa incumbensa na  vegn betg ademplida da la persuna d'instrucziun da classa. Ultra da la tgira dals   ressorts che la rectura u il rectur ha attribuì ad ellas ed els, gidan las commembras ed  ils commembers da la direcziun da la scola en cas da basegn ad ademplir ulteriuras  incumbensas.  Art.  6 Obligaziun d'instrucziun per las commembras ed ils commembers da  la direcziun da la scola  1 La rectura u il rectur instruescha 2 lecziuns per emna ed onn da scola en la media  da 4 onns da scola. 2 La conrectura u il conrectur instruescha 4 lecziuns per emna ed onn da scola en la   media da 4 onns da scola. 3 La prorectura u il prorectur instruescha 6 lecziuns per emna ed onn da scola en la  media da 4 onns da scola.  Art.  7 Reducziun da l'obligaziun d'instrucziun per commembras e  commembers da la direcziun da la scola per ina durada limitada  1 Per refurmas da la furmaziun sin plaun naziunal e chantunal ubain per surpigliar in  mandat en la suprastanza d'in gremi naziunal dal sectur da las scolas medias po il   departament conceder a singulas commembras e commembers da la direcziun da la  scola ina reducziun da l'obligaziun d'instrucziun per ina durada limitada.  2.2. ENGASCHAMENT  Art.  8 Comité per chattar candidatas e candidats e proposta 1 A chaschun da l'elecziun da las commembras e dals commembers da la direcziun  da la scola po la scheffa u il schef dal departament nominar in comité per chattar   candidatas e candidats sco organ consultativ. 2 La rectura u il rectur propona al departament sin via uffiziala la nova occupaziun   da la plazza da la conrectura u dal conrectur sco er da la prorectura u dal prorectur.  L'uffizi propona al departament la nova occupaziun da la plazza da la rectura u dal  rectur.   3     425.100    3. Persunas d'instrucziun  3.1. INCUMBENSA DA FURMAZIUN  Art.  9 Persuna d'instrucziun 1 L'incumbensa  da  furmaziun  che  las  persunas  d'instrucziun  d'ina  scola  media  purtada dal chantun ston ademplir, sa cumpona dal pensum da norma sco er da la  liquidaziun d'incumbensas supplementaras. 2 Il temp che vegn impundì per las incumbensas supplementaras e che surpassa u   sutpassa 60 respectivamain 120 uras regularas, vegn convertì en lecziuns per emna  ed onn senza supplement da norma e bunifitgà respectivamain engrevgià al pensum  da lavur annual. 3 Il  departament  relascha disposiziuns per  la  part  da l'instrucziun dal  pensum da  norma sco er per incumbensas supplementaras obligatoricas e facultativas.  Art.  10 Persuna d'instrucziun da classa 1 A la persuna d'instrucziun da classa stat a disposiziun ina lecziun singula per emna  d'instrucziun sco «ura da classa» che vegn fixada en la tavla da lecziuns ed en l'urari   e che vegn munida cun in plan d'instrucziun. 2 La persuna d'instrucziun da classa accumpogna sia classa sin l'occurrenza da classa  per regla ensemen cun in'ulteriura persuna d'instrucziun.  3.2. ENGASCHAMENT  Art.  11 Procedura per engaschar persunas d'instrucziun 1 La procedura per engaschar persunas d'instrucziun cuntegna per regla almain ina  lecziun d'emprova ed il giudicament da tala tras almain in'experta u in expert dal  rom sco er tras almain ina commembra u in commember da la direcziun da la scola.   Davart excepziuns decida la rectura u il rectur.  Art.  12 Engaschament cun in contract cun in pensum variabel 1 A norma dals basegns dal manaschi vegnan persunas d'instrucziun engaschadas per  ina durada limitada ubain illimitada cun in contract cun in pensum variabel. 2 Ils  contracts  cun  in  pensum  variabel  per  «engaschaments  da  durada  limitada»  cumenzan il 1. d'avust e duran fin ils 31 da fanadur. Il termin da disditga importa 1  mais  per  l'emprim onn  d'engaschament,  4  mais  per  il  segund  e  per  il  terz  onn  d'engaschament.  4       425.100   3 In engaschament cun in contract cun in pensum variabel senza termin final vegn   designà sco «engaschament da durada illimitada». Contracts cun in pensum variabel  per in engaschament da durada illimitada cumenzan per regla il  1.  d'avust e pon  vegnir disditgs per ils 31 da schaner u per ils 31 da fanadur. Il termin da disditga   importa 4 mais.  Art.  13 Prolungaziun e modificaziun da l'engaschament 1 Senza ina communicaziun cuntraria en scrit tras ina da las parts contractantas fin ils  31  da  mars  sa  prolunghescha  in  contract  cun  in  pensum  variabel  per  in  engaschament da durada limitada automaticamain per in ulteriur onn da scola. 2 Sch'ina relaziun da lavur da durada limitada che ha durà tut en tut 3 onns in suenter  l'auter vegn cuntinuada, sto ella vegnir transfurmada en in engaschament da durada  illimitada, premess che la scolaziun scientifica necessaria dal rom e per l'instrucziun   en ina scola media saja vegnida terminada cun success. 3 Sche  la  transfurmaziun  en  in  engaschament  da  durada  illimitada  tenor  las  disposiziuns da l'alinea 2 na po betg vegnir realisada,  sto la relaziun da contract  vegnir schliada u sto vegnir inoltrada a l'uffizi ina dumonda motivada per prolungar   l'engaschament da durada limitada per 1 onn.  L'uffizi  po permetter maximalmain  duas giadas ina prolungaziun per 1 onn.  3.3. PENSUM DA LAVUR ANNUAL E PROJECTS DA  FURMAZIUN SUPPLEMENTARA  Art.  14 Pensum da lavur annual 1 Il pensum da lavur annual per persunas d'instrucziun cun in engaschament da 100  pertschient  importa  2016  uras  da  lavur.  El  vegn  calculà  sin  basa  dal  saldo  dal  pensum da l'onn da scola precedent, dal pensum da norma sco er da las incumbensas   supplementaras e cumpiglia 26 lecziuns d'instrucziun a 40 minutas durant 38 emnas  d'instrucziun en cas d'in pensum da 100 pertschient. 2 Il  pensum  da  lavur  annual  da  100  pertschient  cuntegna  incumbensas  supplementaras per incaricas specificas da la scola da 60 uras regularas per persunas  d'instrucziun spezialisadas II, per persunas d'instrucziun da scola media I en la classa  da  funcziun  20  e  per  persunas  d'instrucziun  da  scola  media II  en  la  classa  da  funcziun 21.   5     425.100    Art.  15 Fixaziun dal pensum da lavur annual 1 La rectura u il rectur fixescha mintga onn il pensum da lavur annual che vala per il  contract cun in pensum variabel. En cas da roms che han in effect sin la promoziun   (inclusiv latin I e II) e che vegnan frequentads da main che otg scolaras e scolars po  la  rectura u il  rectur reducir – sin basa d'in  reglament  relaschà da l'uffizi  ed en  divergenza da la tavla da lecziuns – il dumber da lecziuns per emna ed onn che ston  vegnir pajadas; l'instrucziun per las scolaras ed ils scolars sto dentant avair lieu tenor  la tavla da lecziuns. 2 Sch'il pensum da lavur annual vegn midà posteriuramain da la rectura u dal rectur,   vegn quai fixà posteriuramain cun in'adattaziun dal pensum. En cas d'engaschaments  da durada limitada na dastga la dimensiun dals pajaments communitgada betg vegnir  sutpassada. 3 En cunvegnientscha cun la persuna d'instrucziun dastga la part variabla fixada en il  contract vegnir sutpassada u surpassada maximalmain duas giadas ina suenter l'autra  en connex cun l'attribuziun dal pensum da lavur annual. Silsuenter sto il contract   vegnir adattà.  Art.  16 Approvaziun dal pensum da lavur annual 1 La  preschentaziun  sinoptica  dal  pensum  da  lavur  annual  da  tut  las  persunas  d'instrucziun vegn approvada dal departament.  Art.  17 Supplement da norma ed adattaziun dals pensums 1 Ils supplements da norma èn reglads sco suonda: a) nagin supplement da norma: gimnastica e sport sco rom fundamental, lavur a   maun/zambregiar ed economia/lavur/tegnairchasa sco rom fundamental,  ura  da  classa,  roms  facultativs  (senza  latin I  e  II,  ma  inclusiv  curs  per  la  promoziun da talents), direcziun da las furmaziuns musicalas chor, musica da  cadettas e cadets, orchester;  b) supplement da norma da 2 lecziuns per emna ed onn: Deutsch/tudestg/tedesco,   rumantsch e talian sco emprima lingua, matematica ed englais;  c) supplement da norma dad 1 lecziun per emna ed onn: tut ils ulteriurs roms  d'instrucziun inclusiv latin I e II.  2 Adattaziuns dals pensums vegnan concedidas tenor l'artitgel 22 fin l'artitgel 25.  Art.  18 Congedi per projects da furmaziun supplementara 1 Sin dumonda da la rectura u dal rectur po l'uffizi – suenter avair consultà l'Uffizi da   persunal  –  conceder  a  persunas d'instrucziun che  han  instruì  avant  il  project  da  furmaziun supplementara dumandà durant almain 10 onns cun in grad d'occupaziun  dad  en  media  almain  50  pertschient  ad  ina  scola  media  purtada  dal  chantun  in  congedi pajà da maximalmain 12 emnas per in project da furmaziun supplementara;  ina emna da quest congedi sto vegnir prendida ordaifer il temp d'instrucziun. 2 L'uffizi relascha in reglament concernent ils projects da furmaziun supplementara.  6       425.100   3.4. CLASSIFICAZIUN, SALARISAZIUN E SUBSTITUZIUN  Art.  19 Classificaziun 1 Las persunas d'instrucziun che han in diplom d'instrucziun tenor il reglament per la   renconuschientscha da diploms d'instrucziun per l'instrucziun sin il stgalim primar,   sin il stgalim secundar I ed a las scolas da maturitad vegnan classifitgads sco suonda  en las classas da funcziun:       Classa da funcziun  persuna d'instrucziun spezialisada I  (scriver sin tastatura)  15  persuna d'instrucziun spezialisada II  (persuna d'instrucziun per lavur a maun/ zambregiar,  infurmaziun/communicaziun/administra ziun ed economia/lavur/tegnairchasa)  18  persuna d'instrucziun da scola media I 20  persuna d'instrucziun da scola media II 21  Art.  20 Midada da la classa da salari 1 Per  la  durada  da  l'introducziun  en  la  lavur  vegnan  las  persunas  d'instrucziun  classifitgadas  ina  classa  da  salari  sut  la  classa  da  funcziun  respectiva  (classa  iniziala); en quest connex vegn il salari entaifer la classa da funcziun fixà da l'uffizi  sin dumonda da la rectura u dal rectur e suenter avair consultà l'Uffizi da persunal. 2 Las persunas d'instrucziun che n'han betg in diplom confurm al stgalim vegnan  classifitgadas ina classa sut la classa da funcziun. 3 Las persunas d'instrucziun da scola media I e II che han mintgamai cuntanschì il  predicat «fitg bun» en ils dus ultims giudicaments generals, pon vegnir classifitgadas  il pli baud suenter 10 onns da servetsch en la classa da salari 21 respectivamain 22.   L'augment  da  la  classa  da  salari  ha  per  consequenza  ch'i  ston  vegnir  prestadas  incumbensas supplementaras en la dimensiun da 120 uras regularas en cas d'in grad  d'occupaziun da 100 pertschient.  Art.  21 Substituziun 1 Il departament regla las substituziuns e lur salarisaziun.   7     425.100    3.5. ADATTAZIUNS DALS PENSUMS  Art.  22 Examens finals, lavurs en scrit, praticums 1 La rectura u il rectur conceda las suandantas adattaziuns dals pensums:       Pensum da lavur annual: 26 lecziuns  per emna ed onn  preparaziun, realisaziun e correctura  dals examens finals, per examen final a  bucca respectivamain en scrit  0,025  tgira da la lavur da maturitad  gimnasiala, da la lavur da maturitad  spezialisada, da la lavur independenta da  la scola media spezialisada, da la lavur  da project interdisciplinara a la scola  media commerziala u a la scola media  d'informatica, per lavur  0,250  tgira durant il praticum lung da la scola  media commerziala u da la scola media  d'informatica, per praticanta u praticant  0,200  Art.  23 Congedi per onns da lavur 1 Il  congedi per onns da lavur vegn mess a quint al  pensum d'instrucziun durant  l'emprim  onn  ch'el  vegn  concedì.  En  connex  cun  la  retratga  d'in  congedi  da  furmaziun supplementara po il  congedi per onns da lavur vegnir cumbinà cun il  congedi da furmaziun supplementara:       Pensum da lavur annual: 26 lecziuns  per emna ed onn  10 dis congedi per onns da lavur  inclusiv supplement da norma  1,125  20 dis congedi per onns da lavur  inclusiv supplement da norma  2,250  Art.  24 Facilitaziun da vegliadetgna 1 Per las persunas d'instrucziun che han cumplenì il 58. onn da vegliadetgna avant il   1.  d'avust  sco er  per  las  persunas  d'instrucziun  che  han  cumplenì  il  61.  onn da  vegliadetgna avant il 1. d'avust vegn concedida ina facilitaziun da vegliadetgna en  furma d'ina adattaziun dal pensum:  8       425.100        Pensum da lavur annual: 26 lecziuns  per emna ed onn  facilitaziun da vegliadetgna a partir dal  58. onn da vegliadetgna cumplenì  1,500  facilitaziun da vegliadetgna a partir dal  61. onn da vegliadetgna cumplenì  3,500  2 La  facilitaziun  da  vegliadetgna  vegn  calculada  en  moda  directproporziunala  al  pensum da lavur annual da la persuna d'instrucziun. 3 Il saldo dal pensum da l'ultim onn e l'adattaziun dal pensum per il congedi per onns   da  lavur  na  vegnan  betg  resguardads  en  la  calculaziun  da  la  facilitaziun  da   vegliadetgna.  Art.  25 Adattaziuns individualas dals pensums 1 Sin basa da las pretensiuns dal manaschi da scola po la rectura u il rectur dumandar   l'uffizi da conceder ulteriuras adattaziuns dals pensums.  4. Conferenzas ed occurrenzas da tut la scola  Art.  26 Conferenza generala da las persunas d'instrucziun 1. cumposiziun e convocaziun  1 Da la conferenza generala da las persunas d'instrucziun (CGPI) fan part  tut  las  persunas d'instrucziun da la scola media purtada dal chantun. La participaziun a la  CGPI è obligatorica. 2 La rectura u il rectur envida tut las persunas d'instrucziun almain 10 dis avant che  la CGPI ha lieu, inditgond las tractandas. Per semester sto vegnir realisada almain   ina CGPI. 3 La rectura u il rectur sto convocar la CGPI, sche quai vegn pretendì d'almain in terz  da las persunas d'instrucziun.  Art.  27 2. cumpetenzas 1 La CGPI: a) tracta ed approvescha reglaments pedagogics ch'èn d'ina impurtanza generala   per la scola media purtada dal chantun e per las persunas d'instrucziun; b) po  suttametter  propostas  a  la  direcziun  da  la  scola  u  prender  posiziun   concernent fatschentas che pertutgan la scola media; c) po  delegar  duas  persunas  d'instrucziun  en  in  eventual  comité  per  chattar   candidatas  e  candidats  per  engaschar  commembras  e  commembers  da  la  direcziun da la scola tenor l'artitgel 8 alinea 1.   9     425.100    Art.  28 Conferenzas parzialas 1 Las suandantas conferenzas parzialas pon vegnir convocadas: a) da la rectura u dal rectur: la conferenza da las parsuras e dals parsuras da las    secziuns, las conferenzas da notas, da promoziun e d'examens finals; b) da  las  commembras  e  dals  commembers  da  la  direcziun  da  la  scola:  la    conferenza da las persunas d'instrucziun da la scola media spezialisada, da la   scola  media  commerziala,  da  la  scola  media  d'informatica  e  dal  gimnasi  inferiur;  c) da las parsuras e dals parsuras da las secziuns: la conferenza da las singulas  secziuns;  d) da la persuna d'instrucziun da classa en cunvegnientscha cun la commembra  cumpetenta  u  il  commember  cumpetent  da  la  direcziun  da  la  scola:  la  conferenza da las persunas d'instrucziun d'ina classa.  Art.  29 Occurrenzas da tut la scola 1 A  la  scola  media  stattan  a  disposiziun  maximalmain  2  dis  d'instrucziun  per  occurrenzas  da  tut  la  scola  entaifer  in  onn  da  scola.  Exceptadas  da  quai  èn  maximalmain duas emnas tematicas, occurrenzas da classa ed excursiuns specificas. 2 Sche l'engaschament en emnas da project, en dis tematics u en dis da bloc surpassa  u sutpassa il  pensum da lavur annual proporziunal per 15 pertschient,  relascha la  rectura u il rectur in reglament che fixescha la cumpensaziun da las lecziuns singulas  prestadas supplementarmain.  5. Disposiziuns finalas  Art.  30 Execuziun 1 Per l'execuziun da questa ordinaziun relascha il departament in urden da basa. 2 L'execuziun è chaussa da l'uffizi.  10       425.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-02-2022 01-08-2022 relasch emprima versiun 2022-011   11     425.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-02-2022 01-08-2022 emprima versiun 2022-011  12       425.100-A1       1    Agiunta 1: Disposiziuns per la Scola chantunala grischuna  (SCG) sco scola media chantunala situada a Cuira (art. 4  al. 2)   (Versiun dal 1. d'avust 2022)   1. Purschida da scolaziun   a) La SCG maina:  1. in gimnasi da 6 onns ed in gimnasi da 4 onns;  2. ina scola media spezialisada cun ils champs professiunals sanadad, lavur   sociala sco er pedagogia ed è il lieu da scola per la maturitad spezialisada en  lavur sociala;   3. ina scola media commerziala cun maturitad professiunala.  b) L'instrucziun en las linguas chantunalas tudestg, rumantsch e talian vegn   promovida spezialmain. Al gimnasi ston vegnir purschidas scolaziuns da  maturitad bilingua en las linguas chantunalas tenor las disposiziuns da la  Cumissiun svizra da maturitad (CSM).   c) L'instrucziun d'immersiun cun englais po vegnir purschida mo en ils roms  d'accent ed en ils roms cumplementars.   2. Commembras e commembers da la direcziun da la scola   a) Commembras e commembers da la direcziun da la SCG èn la rectura u il rectur,  la conrectura u il conrectur sco er las prorecturas u ils prorecturs.   b) Il grad d'occupaziun – inclusiv la part d'instrucziun – importa per:  1. la rectura u il rectur 100 pertschient d'ina plazza:  2. la conrectura u il conrectur 100 pertschient d'ina plazza:  3. las prorecturas u ils prorecturs totalmain 300 pertschient d'ina plazza.   3. Tavla da lecziuns e plan d'instrucziun   a) La tavla da lecziuns ed il plan d'instrucziun da la SCG a Cuira furman la  referenza per las tavlas da lecziuns e per ils plans d'instrucziun correspundents  da las ulteriuras scolas medias chantunalas sco er da las scolas medias privatas.     425.100-A1       2      b) Per realisar al gimnasi ils roms d'accent (senza linguas naziunalas) sco er ils  roms d'elecziun/roms facultativs da tut las partiziuns èn necessarias almain 12  annunzias per rom. Per realisar ils roms d'accent en las linguas franzos, talian e  rumantsch èn necessarias almain 6 annunzias.   c) Per realisar al gimnasi ils roms cumplementars èn necessarias almain  14 annunzias per rom.   4. Distgargia per persunas d'instrucziun cun incumbensas  spezialas   a) La rectura u il rectur po conceder las suandantas distgargias:  1. per la planisaziun dals uraris tut en tut maximalmain 7 lecziuns per emna ed   onn;  2. per la direcziun dals examens d'admissiun maximalmain 6 lecziuns per emna   ed onn;  3. per la direcziun dal manaschi dals stabiliments da sport maximalmain   7 lecziuns per emna ed onn.  b) Ulteriuras distgargias sur 1 lecziun per emna ed onn ston vegnir approvadas da   l'uffizi.   5. Adattaziuns dals pensums   a) La noziun «adattaziuns dals pensums» vegn duvrada da la SCG mo per in  pensum da lavur da l'onn da scola current u da l'onn da scola passà che vegn  midà posteriuramain.   b) La noziun «incumbensas spezialas» sa referescha a l'indemnisaziun da  prestaziuns durant il proxim onn da scola.    	1. Disposiziuns generalas 	Art. 1 Object 	Art. 2 Concept per segirar la qualitad da la scolaziun 	Art. 3 Noziuns  	2. Direcziun da la scola 	2.1. Commembras e commembras ed incumbensa 	Art. 4 Commembras e commembers da la direcziun da la scola, grad d'occupaziun, registraziun dal temp da lavur 	Art. 5 Incumbensa da la direcziun da la scola 	Art. 6 Obligaziun d'instrucziun per las commembras ed ils commembers da la direcziun da la scola 	Art. 7 Reducziun da l'obligaziun d'instrucziun per commembras e commembers da la direcziun da la scola per ina durada limitada  	2.2. Engaschament 	Art. 8 Comité per chattar candidatas e candidats e proposta   	3. Persunas d'instrucziun 	3.1. Incumbensa da furmaziun 	Art. 9 Persuna d'instrucziun 	Art. 10 Persuna d'instrucziun da classa  	3.2. Engaschament 	Art. 11 Procedura per engaschar persunas d'instrucziun 	Art. 12 Engaschament cun in contract cun in pensum variabel 	Art. 13 Prolungaziun e modificaziun da l'engaschament  	3.3. Pensum da lavur annual e projects da furmaziun supplementara 	Art. 14 Pensum da lavur annual 	Art. 15 Fixaziun dal pensum da lavur annual 	Art. 16 Approvaziun dal pensum da lavur annual 	Art. 17 Supplement da norma ed adattaziun dals pensums 	Art. 18 Congedi per projects da furmaziun supplementara  	3.4. Classificaziun, salarisaziun e substituziun 	Art. 19 Classificaziun 	Art. 20 Midada da la classa da salari 	Art. 21 Substituziun  	3.5. Adattaziuns dals pensums 	Art. 22 Examens finals, lavurs en scrit, praticums 	Art. 23 Congedi per onns da lavur 	Art. 24 Facilitaziun da vegliadetgna 	Art. 25 Adattaziuns individualas dals pensums   	4. Conferenzas ed occurrenzas da tut la scola 	Art. 26 Conferenza generala da las persunas d'instrucziun 1. cumposiziun e convocaziun 	Art. 27 2. cumpetenzas 	Art. 28 Conferenzas parzialas 	Art. 29 Occurrenzas da tut la scola  	5. Disposiziuns finalas 	Art. 30 Execuziun   		2022-02-26T09:54:51+0100 	"7001 Chur" 	"Gesetzessammlung Kanton Graubünden"

element: relasch

type: emprima versiun


short: urden da scola SCG

pdf_content: 425.110 - Urden da scola da la scola chantunala grischuna sco scola media chantunala situada a Cuira (urden da scola SCG)    425.110   Urden da scola da la scola chantunala grischuna sco scola  media chantunala situada a Cuira * (urden da scola SCG)  dals 07-08-2018 (versiun dals 01-08-2019)  Sa basond sin l'art. 45 al. 1 da la constituziun chantunal1) sco er sin l'art. 19 da la  lescha davart las scolas medias2),  relaschà da la regenza ils 7 d'avust 2018  1. Disposiziuns generalas  Art.  1 Champ d'applicaziun 1 L'urden da scola regla il manaschi da la scola chantunala grischuna e vala per la   direcziun da la scola,  per las persunas d'instrucziun,  per las collavuraturas ed ils  collavuraturs sco er per las scolaras ed ils scolars. 2 L'areal da la scola chantunala grischuna cumpiglia las immobiglias da scola als  lieus Halde, Plessur, implant da sport Sand, mensa e mediateca sco er las vias da  colliaziun tranter  questas  immobiglias  da scola  e  la  chasa chantunala  da dimora  convict.  Art.  2 Reglaments da la direcziun da la scola 1 La direcziun da la scola reglamentescha en spezial: a) * l'absenza  da  l'instrucziun  e  la  concessiun  da  congedis  per  ina  durada  da   maximalmain 1 onn; b) la dispensaziun da gimnastica e da sport sco er autras dispensaziuns suenter    avair consultà la persuna d'instrucziun spezialisada pertutgada; c) l'organisaziun  d'emnas  tematicas,  d'excursiuns  specificas,  d'occurrenzas  da   classa  sco er la cumplettaziun da l'instrucziun cun referats  specifics u cun  represchentaziuns che sa refereschan ad in rom;  d) la  fundaziun d'uniuns da scola  che han in connex cun la  scola  chantunala   grischuna sco er d'organisaziuns da scolaras e scolars;  1) DG 110.100 2) DG 425.000  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/425.000/rm   425.110    e) il  tractament  d'instruments,  da  material  da  notas  e  d'unifurmas  da  las  furmaziuns da musica e da chor;  f) * la dimora da scolaras e scolars da barat; g) * il dar notas. 2 Integrond las  persunas  d'instrucziun  relascha  la  direcziun da la  scola  in  model  directiv, che sa basa sin in concept da qualitad, ed in urden da chasa, che regla il  manaschi da scola general.  Art.  3 Cumportament 1 La  direcziun  da  la  scola,  las  persunas  d'instrucziun,  las  collavuraturas  ed  ils   collavuraturs sco er las scolaras ed ils scolars sa cumportan cun respect e tralaschan   remartgas offendentas. 2 Las scolaras ed ils scolars survegnan da la scola in document d'identitad persunal e   ston s'identifitgar da tut temp cun quel sin l'areal da la scola chantunala grischuna   durant il manaschi da scola. 3 Ellas ed els ston observar las directivas da la direcziun da la scola, da las persunas  d'instrucziun sco er da las collavuraturas e dals collavuraturs.  Art.  4 Barat d'infurmaziuns 1 Per il bain da la scolara u dal scolar s'infurmeschan vicendaivlamain las titularas ed   ils titulars da la tgira genituriala, la direcziun da la scola e la persuna d'instrucziun da  classa en moda objectiva e transparenta davart fatschentas da la scola. 2 Al cumenzament da l'onn da scola renda la persuna d'instrucziun da classa attent   sia classa a l'urden da scola ed als reglaments da la direcziun da la scola.  Art.  5 Lingua d'instrucziun 1 La lingua d'instrucziun è mintgamai la lingua da standard correspundenta. Quella  vegn fixada en ils plans d'instrucziun. 2 La trilinguitad chantunala vegn promovida spezialmain.  Art.  6 Scolaras e scolars da barat 1 Scolaras e scolars da barat èn giuvenils che frequentan – en il rom d'in program da  barat – l'instrucziun en la scola chantunala grischuna durant maximalmain 1 onn da  scola. 2 Las scolaras ed ils scolars da barat ston observar l'urden da scola ed ils reglaments   da la direcziun da la scola. Ellas ed els n'èn betg suttamess a las disposiziuns da  promoziun.  Art.  7 Garanzia obligatorica tras in'assicuranza 1 La garanzia tras in'assicuranza è chaussa da las titularas e dals titulars da la tgira   genituriala respectivamain da la scolara maiorenna u dal scolar maioren.  2       425.110   Art.  8 Exclusiun da la responsabladad 1 La  scola  na  stat  betg  buna,  sche  objects  da  las  scolaras  e  dals  scolars,  da  las  persunas d'instrucziun,  da la direcziun da la  scola e da las collavuraturas  e  dals   collavuraturs van a perder u vegnan donnegiads.  Art.  9 Midada da domicil 1 Sche las titularas ed ils titulars da la tgira genituriala respectivamain sche la scolara  maiorenna  u  il  scolar  maioren  midan  domicil,  sto  quai  vegnir  communitgà  a  la  direcziun da la scola entaifer 14 dis.  Art.  10 Midada da partiziun 1 La midada da partiziun sto vegnir dumandada en scrit e cun ina motivaziun da las   titularas e dals titulars da la tgira genituriala respectivamain da la scolara maiorenna  u dal scolar maioren a la direcziun da la scola.  2. Manaschi da scola  Art.  11 Occurrenzas da scola 1 Occurrenzas da scola èn emnas tematicas, excursiuns specificas ed occurrenzas da  classa.  L'instrucziun  po  vegnir  cumplettada  cun  referats  spezialisads  e  cun  preschentaziuns che sa refereschan ad in rom. 2 Per  realisar  in'occurrenza  da  classa  stattan  a  disposiziun  maximalmain  2  dis   d'instrucziun per classa entaifer 3 onns da scola. Per emnas tematicas pon vegnir   duvrads maximalmain 10 dis d'instrucziun per onn da scola. 3 En cas motivads po la direcziun da la scola permetter excepziuns.  Art.  12 Preschientscha 1 L'instrucziun e las occurrenzas da scola ston vegnir frequentadas punctualmain e   cumplettamain.  Art.  13 Roms d'instrucziun facultativs 1 Sch'ina scolara u in scolar vul frequentar in rom d'instrucziun facultativ, sto ella u  el  s'annunziar  en  scrit  per  quai.  La  direcziun  da  la  scola  fixescha  ils  termins  d'annunzia e las modalitads. 2 In'annullaziun durant  l'onn da scola è  mo pussaivla,  sche motivs  impurtants èn   avant maun, e premetta ina dumonda motivada en scrit da las titularas e dals titulars   da la tgira genituriala respectivamain da la scolara maiorenna u dal scolar maioren  che sto esser drizzada a la direcziun da la scola. Quella decida definitivamain davart  la dumonda.   3     425.110    Art.  14 Absenzas da l'instrucziun 1 Per absenzas da l'instrucziun da la 1. fin la 3. classa dal gimnasi dovri ina perstgisa  motivada en scrit che sto vegnir suttascritta da las titularas e dals titulars da la tgira  genituriala. 2 Per  ils  ultims  3  onns  avant  ils  examens  finals  da  la  scola  vala  in  sistem  da   contingent.  Art.  15 Obligaziun d'annunzia en cas d'absenza 1 Sch'ina scolara u in scolar manca pli ditg che 3 dis d'instrucziun, sto vegnir infurmà  immediatamain il secretariat da scola. 2 En cas da malsogna durant in examen final sto vegnir preschentà in attestat da la   media u dal medi. 3 Sch'ina scolara u in scolar manca a l'examen final senza avair inoltrà ordavant in   attestat da la media u dal medi u senza ina permissiun da l'uffizi, vegn quella part da   l'examen che na vegn betg absolvida valitada cun la nota 1.  Art.  16 Congedi e dispensaziuns 1 Dumondas da congedi sco er da dispensaziun ston vegnir inoltradas en scrit e cun   motivaziun da las titularas e dals titulars da la tgira genituriala respectivamain da la   scolara  maiorenna  u  dal  scolar  maioren  a  la  commembra  cumpetenta  u  al  commember cumpetent da la direcziun da la scola.  Art.  17 Sortida da la scola 1 La sortida da la  scola  sto  vegnir  communitgada en scrit  da  las  titularas  e  dals   titulars da la tgira genituriala respectivamain da la scolara maiorenna u dal scolar  maioren a la direcziun da la scola. 2 Davart l'emissiun d'in attestat da sortida decida la direcziun da la scola.  Art.  18 Occurrenzas publicas 1 Occurrenzas publicas e manifestaziuns sin l'areal da la scola dovran ina permissiun  da la direcziun da la scola.  4       425.110   3. Uniuns da scola ed organisaziuns da scolaras e scolars  Art.  19 Uniuns da scola 1 Sche  scolaras  e  scolars  fundeschan  in'uniun  en  il  senn  dals  artitgels 60 ss.  dal  cudesch civil svizzer1), che ha in connex direct cun la scola chantunala grischuna,  ston ils statuts vegnir suttamess a la direcziun da la scola per l'examinaziun avant la   fundaziun da l'uniun.  Art.  20 Organisaziuns da scolaras e scolars 1 Per  promover  la  cuminanza  da  las  scolaras  e  dals  scolars  e  per  represchentar  giavischs spezials da las scolaras e dals scolars pon vegnir fundadas organisaziuns   da scolaras e scolars. Quellas pon vegnir consultadas da la direcziun da la scola.  4. Furmaziuns da musica e da chor  Art.  21 Caracter e direcziun 1 Da las furmaziuns da musica e da chor da la scola chantunala fan part en spezial la  musica  da  cadettas  e  cadets,  il  chor  da  la  scola  chantunala  (kanti-chor  chur),   l'orchester da scolaras e scolars e la band Kanti-s-wings. 2 Las furmaziuns da musica e da chor vegnan dirigidas d'ina persuna d'instrucziun da  musica da la scola chantunala grischuna u d'ina experta externa u d'in expert extern.  5. Sancziuns disciplinaras  Art.  22 Chasti ed admoniziun 1 Cuntravenziuns  pli  levas  cunter  l'urden  da  scola  u  cunter  ils  reglaments  da  la  direcziun da la scola sco er l'inobservanza da directivas da la direcziun da la scola,   da las persunas d'instrucziun e da las collavuraturas e dals collavuraturs pon vegnir   chastiadas tras las persunas d'instrucziun cun in chasti da maximalmain 4 uras. La  direcziun da la scola po pronunziar admoniziuns en scrit.  Art.  23 Ultimatum, exclusiun da la scola da durada limitada e definitiva 1 La direcziun da la scola po smanatschar cun l'exclusiun da la scola (ultimatum) u   decretar in'exclusiun da la scola da durada limitada u definitiva, sch'ina scolara u in  scolar: a) cuntrafa en moda gravanta cunter l'urden da scola u cunter ils reglaments da la   direcziun da la scola;  1) CS 210   5   http://db.clex.ch/link/Bund/210/rm   425.110    b) mulesta,  offenda u periclitescha la  cuminanza da scola,  scolaras  e  scolars,  persunas d'instrucziun u collavuraturas e collavuraturs;  c) posseda datas digitalas betg permessas u fa abus da datas digitalas da terzas  persunas;  d) donnegia da levsenn indrizs u material da scola; e) commetta enguladitsch sin l'areal da scola; f) consumescha  senza  permissiun  tissis  enivrants  sin  l'areal  da  scola  u  ad   occurrenzas da scola; g) posseda, cumpra u venda drogas sin l'areal da scola. 2 En cas d'in ultimatum importa il  temp d'emprova almain 6 mais,  senza che las   vacanzas da stad vegnian resguardadas. En cas d'ina nova cuntravenziun en il senn  da l'artitgel 22 alinea 1 durant il temp d'emprova decretescha la direcziun da la scola  per regla l'exclusiun definitiva da la scola. 3 L'exclusiun da durada limitada da la scola po vegnir decretada per maximalmain 39  emnas d'instrucziun.  Art.  24 Consum da drogas 1 Sch'i dat in ferm suspect ch'i vegnian consumadas drogas, po la direcziun da la  scola ordinar in test da drogas tras il servetsch medical da scola.  Art.  25 Discurs 1 Avant che decretar in ultimatum u in'exclusiun da la scola da durada limitada u   definitiva ha lieu sut la direcziun da la rectura u dal rectur in discurs cun la scolara   pertutgada u cun il scolar pertutgà, al qual èn preschents la commembra cumpetenta   u il commember cumpetent da la direcziun da la scola e la persuna d'instrucziun da  classa. En cas da scolaras minorennas e da scolars minorens ston esser preschents las  titularas ed ils titulars da la tgira genituriala.  Art.  26 Communicaziun da sancziuns disciplinaras 1 Las titularas ed ils titulars da la tgira genituriala e la persuna d'instrucziun da classa  vegnan infurmads en scrit da la direcziun da la scola davart l'admoniziun, davart  l'ultimatum  u  davart  l'exclusiun  da  la  scola  da  durada  limitada  respectivamain  definitiva. 2 In ultimatum, in'exclusiun da durada limitada da la scola ed in'exclusiun definitiva  da la scola ston vegnir communitgads a l'uffizi.  Art.  27 Via giudiziala 1 Cunter disposiziuns da la direcziun da la scola poi vegnir fatg recurs administrativ  tar il departament entaifer 10 dis.  6       425.110    7     425.110    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-08-2018 15-08-2018 relasch emprima versiun 2018-013 25-06-2019 01-08-2019 titel dal relasch midada 2019-009 25-06-2019 01-08-2019 Art. 2 al. 1, a) midada 2019-009 25-06-2019 01-08-2019 Art. 2 al. 1, f) midada 2019-009 25-06-2019 01-08-2019 Art. 2 al. 1, g) integraziun 2019-009  8       425.110   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-08-2018 15-08-2018 emprima versiun 2018-013 titel dal relasch 25-06-2019 01-08-2019 midada 2019-009 Art. 2 al. 1, a) 25-06-2019 01-08-2019 midada 2019-009 Art. 2 al. 1, f) 25-06-2019 01-08-2019 midada 2019-009 Art. 2 al. 1, g) 25-06-2019 01-08-2019 integraziun 2019-009   9    	1. Disposiziuns generalas 	Art. 1 Champ d'applicaziun 	Art. 2 Reglaments da la direcziun da la scola 	Art. 3 Cumportament 	Art. 4 Barat d'infurmaziuns 	Art. 5 Lingua d'instrucziun 	Art. 6 Scolaras e scolars da barat 	Art. 7 Garanzia obligatorica tras in'assicuranza 	Art. 8 Exclusiun da la responsabladad 	Art. 9 Midada da domicil 	Art. 10 Midada da partiziun  	2. Manaschi da scola 	Art. 11 Occurrenzas da scola 	Art. 12 Preschientscha 	Art. 13 Roms d'instrucziun facultativs 	Art. 14 Absenzas da l'instrucziun 	Art. 15 Obligaziun d'annunzia en cas d'absenza 	Art. 16 Congedi e dispensaziuns 	Art. 17 Sortida da la scola 	Art. 18 Occurrenzas publicas  	3. Uniuns da scola ed organisaziuns da scolaras e scolars 	Art. 19 Uniuns da scola 	Art. 20 Organisaziuns da scolaras e scolars  	4. Furmaziuns da musica e da chor 	Art. 21 Caracter e direcziun  	5. Sancziuns disciplinaras 	Art. 22 Chasti ed admoniziun 	Art. 23 Ultimatum, exclusiun da la scola da durada limitada e definitiva 	Art. 24 Consum da drogas 	Art. 25 Discurs 	Art. 26 Communicaziun da sancziuns disciplinaras 	Art. 27 Via giudiziala   		2019-06-25T17:48:19+0200 	"7001 Chur" 	"Gesetzessammlung Kanton Graubünden"

element: titel dal relasch

type: midada

element: Art. 2 al. 1, a)

element: Art. 2 al. 1, f)

element: Art. 2 al. 1, g)

type: integraziun


abbreviation: OSMC

pdf_content: 425.130 - Ordinaziun davart la scola media commerziala (OSMC)    425.130   Ordinaziun davart la scola media commerziala * (OSMC)  dals 08-11-2011 (versiun dals 01-08-2019)  sa basond sin l'art. 45 al. 1 da la constituziun chantunala1) e sin l'art. 19 da la lescha  davart las scolas medias en il chantun Grischun2),  relaschada da la regenza ils 8 da november 2011  1. Disposiziuns generalas  Art.  1 Champ d'applicaziun 1 Questa  ordinaziun  regla  la  promoziun  da  semester,  las  cundiziuns  per  far  cun  success l'attestat federal da qualificaziun da commerzianta/commerziant, furmaziun  extendida, sco er la maturitad professiunala per las scolas medias commerzialas che   porschan  la  maturitad  professiunala  da  la  direcziun  economia  e  servetschs,  tip  economia, e che vegnan manadas tenor las disposiziuns dal dretg federal. * 2 Reglaments da scolas medias privatas che divergeschan da disposiziuns da questa  ordinaziun basegnan l'approvaziun da la regenza. 3 Uschenavant che questa ordinaziun na cuntegna naginas regulaziuns expressivas,  vegnan  applitgadas  confurm  al  senn  las  disposiziuns  da  l'ordinaziun  davart  il  gimnasi3) sco  er  las  disposiziuns  federalas  davart  la  furmaziun  fundamentala  professiunala.  Art.  2 Durada da la scolaziun 1 La  scolaziun  dura  fin  a  l'acquist  da  l'attestat  federal  da  qualificaziun  da  commerzianta/commerziant, furmaziun extendida cun maturitad professiunala, per  regla 4 onns. Ella è dividida en ina furmaziun scolastica a temp cumplain da 3 onns   ed en in praticum da manaschi dad 1 onn che sto vegnir absolvì suenter la furmaziun  scolastica.  1) DG 110.100 2) DG 425.000 3) DG 425.050  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/425.050/rm https://www.gr-lex.gr.ch/data/425.000/rm   425.130    Art.  3 Plan d'instrucziun 1 Instruì vegni tenor ils plans d'instrucziun ch'èn concepids tenor las directivas dal   dretg federal ed approvads da la regenza. *  2. Promoziun  Art.  4 Roms da promoziun 1 Ils roms da promoziun èn: 1. * ils roms dal sectur da basa: emprima lingua naziunala (Deutsch, rumantsch /    Deutsch, italiano); segunda lingua naziunala (tedesco, franzos, talian); terza  lingua / englais; matematica;  2. * ils roms dal sectur central: finanzas e contabilitad; economia e dretg; 3. * ils roms dal sectur cumplementar: istorgia e politica; tecnica ed ambient; 4. * ils  roms  d'instrucziun  supplementars  infurmaziun  /  communicaziun  /   administraziun; parts praticas integradas (PPI); projects interdisciplinars / rom  d'integraziun; gimnastica e sport.  Art.  5 Promoziun da semester 1 La promoziun en il proxim semester ha lieu, sche – il medem mument: * 1. * en ils roms da maturitad professiunala instruids dal sectur da basa, dal sectur   central e dal sectur cumplementar tenor l'artitgel 4 alinea 1 cifras 1–3: a) la media da tut las notas da promoziun importa almain 4,0; b) la differenza da las notas da promoziun insuffizientas tar la nota 4 na   surpassa tut en tut betg la valur da 2,0; e c) betg dapli che duas notas da promoziun èn sut 4,0;  2. * en tut ils roms da promoziun instruids tenor l'artitgel 4 alinea 1 cifras 1–4: a) la media da tut las notas da promoziun importa almain 4,0; b) la differenza da las notas da promoziun insuffizientas tar la nota 4 na   surpassa tut en tut betg la valur da 2,0; e c) betg dapli che trais notas da promoziun èn sut 4,0.  2 Tgi  che  n'ademplescha  betg  questas  premissas,  vegn  promovì  provisoricamain.  Suenter  ina  promoziun  provisorica  ston  las  cundiziuns  da  promoziun  vegnir  ademplidas  en  il  proxim  attestat.  Uschiglio  ston  vegnir  repetids  ils  ultims  dus  semesters. 3 Fin a la terminaziun da la scolaziun èsi pussaivel da repeter maximalmain ina giada  in onn d'instrucziun. *  2       425.130   3. Certificat da furmaziun scolastica  Art.  6 Termin dals examens 1 Ils examens en scrit ed a bucca han lieu avant las vacanzas da stad a la fin dal   3. onn da scolaziun. La matematica vegn terminada 1 onn pli baud. 2 Il departament fixescha il termin dals examens resguardond las prescripziuns da la  confederaziun. *  Art.  7 Admissiun 1 Sch'i  n'è  betg  avant  maun  ina  permissiun  excepziunala  dal  departament  che  concerna la frequentaziun da la scola, pretenda l'admissiun la frequentaziun d'ina   scola media commerziala en il chantun Grischun durant almain ils 2 ultims onns   avant la terminaziun da la part scolastica da la furmaziun ed almain ina promoziun  provisorica en l'ultim semester avant ils examens finals da scola. *  Art.  8 Integraziun da las scolas autas spezialisadas 1 Las scolas autas spezialisadas ston sa participar adequatamain a la realisaziun dals   examens finals.  Art.  9 Roms d'examen 1 Examinadas  en  scrit  vegnan  l'emprima  lingua  naziunala,  la  segunda  lingua  naziunala, la terza lingua / englais, matematica, finanzas e contabilitad, economia e  dretg sco er infurmaziun / communicaziun / administraziun. La durada dals examens  sa drizza tenor las disposiziuns dal dretg federal. * 2 Ils  examens  a  bucca  duran  15  minutas.  Examinadas  vegnan  l'emprima  lingua  naziunala, la segunda lingua naziunala sco er la terza lingua / englais. * 3 … *  Art.  10 Notas dals roms per la maturitad professiunala * 1 Las  notas  dals  roms vegnan  dadas  tenor  las  suandantas  disposiziuns  dal  dretg  federal. * 1. * … 2. * … 1bis La  direcziun  da  la  scola  relascha  in  reglament  davart  il  lavurar  en  moda  interdisciplinara. Quel cuntegna ils concepts per realisar ils moduls davart il lavurar   en  moda  interdisciplinara  en  tut  ils  roms  sco  er  davart  la  lavur  da  project  interdisciplinara  che  vegn  terminada  cun  ina  preschentaziun  durant  il  praticum  manaschial dad 1 onn. * 2 Diploms da lingua ch'èn renconuschids da l'uffizi federal cumpetent pon furmar ina  part da la nota dal rom en ils roms correspundents. *   3     425.130    3 La nota totala per la maturitad professiunala è la media da tut las notas dals roms   che quintan, arrundada sin ina cifra suenter il comma. *  Art.  11 Certificat da notas provisoric * 1 Il  certificat  da  notas  provisoric  vegn  emess  da  la  scola  media  commerziala  immediatamain suenter avair absolvì ils examens finals da scola e cuntegna las notas  dals roms per la maturitad professiunala, cun excepziun da la nota per il lavurar en  moda interdisciplinara, sco er las notas da la part scolastica per l'attestat federal da  qualificaziun,  cun  excepziun  da  la  nota  per  lavurs  da  project.  La  cumprova  da  cumpetenzas per parts praticas integradas (CC PPI) sco er ils diploms externs da  lingua acquistads vegnan menziunads. *  4. Certificat da scolaziun manaschial  Art.  12 Praticum 1 L'uffizi  per  la  furmaziun  media-superiura  relascha  –  suenter  avair  consultà  las  organisaziuns cumpetentas dal mund da lavur, l'uffizi per la furmaziun professiunala  sco er las direcziuns da scola – directivas concernent la concepziun dal praticum  manaschial dad 1 onn. 2 Las emprendistas ed ils emprendists tschertgan sezs lur plazza da praticum. La  scola  sustegna  las  emprendistas  ed  ils  emprendists  a  tschertgar  ina  plazza  da  praticum. 3 Durant il praticum vegnan las emprendistas ed ils emprendists accumpagnads d'ina  persuna d'instrucziun da la scola ch'è er responsabla per valitar la preschentaziun da  la lavur da project interdisciplinara durant il praticum. *  Art.  13 Giudicament da las prestaziuns 1 Las prestaziuns per il certificat da scolaziun manaschial vegnan giuditgadas tenor  las disposiziuns dal dretg federal. * 1. * … 2. * … 3. * … 4. * … 2 … *  4       425.130   5. Attestat federal da qualificaziun e maturitad professiunala  Art.  14 Attestat federal da qualificaziun 1 Tgi  che terminescha cun success  la  part  scolastica  e  la  part  manaschiala  da la  procedura  da  qualificaziun,  che  vegnan  valitadas  tenor  las  disposiziuns  da  la  confederaziun  e  ch'èn  necessarias  per  l'attestat  federal  da  qualificaziun,  ed  ademplescha  il  praticum  manaschial  d'in  onn,  survegn  l'attestat  federal  da  qualificaziun da commerzianta/commerziant, furmaziun extendida. * 2 En il  certificat  da notas  per  l'attestat  federal  da qualificaziun vegnan marcadas  correspundentamain  las  notas  che  sa  basan  sin  l'instrucziun  per  la  maturitad  professiunala u sin ils examens finals da la maturitad professiunala. * 3 Ils roms supplementars da la scola media commerziala vegnan menziunads en in  certificat da notas supplementar a l'attestat federal da qualificaziun. *  Art.  15 Normas da reussida per la maturitad professiunala * 1 La reussida da l'examen da maturitad professiunala sa drizza tenor las disposiziuns  dal dretg federal. *  Art.  15a * Cumissiuns d'examen 1 Directamain  suenter  la  terminaziun  dals  examens  finals  da  scola  sa  raduna  la  cumissiun scolastica d'examen tenor l'artitgel 30 da l'ordinaziun davart il gimnasi1)   sin invitaziun da la direcziun dals examens. Ella validescha las notas dals examens  finals da scola sco er las notas dals roms per la maturitad professiunala e la part   scolastica da la procedura da qualificaziun per l'attestat federal da qualificaziun. * 1bis Cur  che  la  nota  per  la  lavur  da  project  interdisciplinara  è  avant  maun,  constatescha  la  direcziun  dals  examens,  sche  las  premissas  per  reussir  la  part  scolastica da la procedura da qualificaziun per l'attestat federal da qualificaziun e la   maturitad professiunala èn ademplidas e communitgescha quai en scrit a las scolaras   pertutgadas ed als scolars pertutgads. * 2 Suenter la terminaziun da la part manaschiala da la procedura da qualificaziun per  l'attestat federal da qualificaziun eruescha la direcziun dals examens ils resultats da   l'examen  per  las  proceduras  da  qualificaziun  da  las  professiuns  che  vegnan  instruidas  en  las  scolas  professiunalas  spezialisadas  commerzialas  en  il  chantun  Grischun e constatescha, sche l'examen per l'attestat federal da qualificaziun vala sco  reussì u sco betg reussì. * 3 Las decisiuns da la direcziun dals examens sco er da la direcziun dals examens per   las proceduras da qualificaziun da las professiuns che vegnan instruidas en las scolas  professiunalas spezialisadas commerzialas pon vegnir contestadas tar il departament  entaifer 10 dis. *  1) DG 425.050   5   https://www.gr-lex.gr.ch/data/425.050/rm   425.130    Art.  16 Repetiziun dals examens * 1 Per repeter ils examens valan las disposiziuns dal dretg federal. * 2 … *  Art.  17 Attestat federal da qualificaziun senza maturitad professiunala 1 En cas d'ina nunreussida tar la maturitad professiunala vegnan las notas da la part   scolastica  midadas  a  norma  da  las  prescripziuns  dal  dretg  federal  en  notas  per  l'attestat federal da qualificaziun. * 2 Sche  las  disposiziuns  per  l'attestat  federal  da  qualificaziun  vegnan  ademplidas  suenter  che  las  notas  èn  vegnidas  midadas,  vegn  concedì  l'attestat  federal  da  qualificaziun, furmaziun extendida. *  6. Disposiziuns finalas  Art.  18 Execuziun 1 L'execuziun è chaussa da l'uffizi.  Art.  19 * …  Art.  20 Entrada en vigur, aboliziun dal dretg vertent 1 Questa ordinaziun entra en vigur retroactivamain per il 1. d'avust 2011 e remplazza  l'ordinaziun davart la scola media commerziala en il chantun Grischun (OSMC) dals  25 da zercladur 20021).  1) CUL 2003, FUC 3090 e CUL 2004, FUC 2773  6       425.130   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-11-2011 01-08-2011 relasch emprima versiun - 05-07-2016 01-08-2016 titel dal relasch midada 2016-016 05-07-2016 01-08-2016 Art. 1 al. 1 midada 2016-016 05-07-2016 01-08-2016 Art. 3 al. 1 midada 2016-016 05-07-2016 01-08-2016 Art. 4 al. 1, 1. midada 2016-016 05-07-2016 01-08-2016 Art. 4 al. 1, 2. midada 2016-016 05-07-2016 01-08-2016 Art. 4 al. 1, 3. midada 2016-016 05-07-2016 01-08-2016 Art. 4 al. 1, 4. integraziun 2016-016 05-07-2016 01-08-2016 Art. 5 al. 1 midada 2016-016 05-07-2016 01-08-2016 Art. 5 al. 3 integraziun 2016-016 05-07-2016 01-08-2016 Art. 6 al. 2 midada 2016-016 05-07-2016 01-08-2016 Art. 7 al. 1 midada 2016-016 05-07-2016 01-08-2016 Art. 9 al. 1 midada 2016-016 05-07-2016 01-08-2016 Art. 9 al. 2 midada 2016-016 05-07-2016 01-08-2016 Art. 9 al. 3 aboliziun 2016-016 05-07-2016 01-08-2016 Art. 10 midada dal titel 2016-016 05-07-2016 01-08-2016 Art. 10 al. 1 midada 2016-016 05-07-2016 01-08-2016 Art. 10 al. 1, 1. aboliziun 2016-016 05-07-2016 01-08-2016 Art. 10 al. 1, 2. aboliziun 2016-016 05-07-2016 01-08-2016 Art. 10 al. 2 midada 2016-016 05-07-2016 01-08-2016 Art. 10 al. 3 integraziun 2016-016 05-07-2016 01-08-2016 Art. 11 midada dal titel 2016-016 05-07-2016 01-08-2016 Art. 11 al. 1 midada 2016-016 05-07-2016 01-08-2016 Art. 13 al. 1 midada 2016-016 05-07-2016 01-08-2016 Art. 13 al. 1, 1. aboliziun 2016-016 05-07-2016 01-08-2016 Art. 13 al. 1, 2. aboliziun 2016-016 05-07-2016 01-08-2016 Art. 13 al. 1, 3. aboliziun 2016-016 05-07-2016 01-08-2016 Art. 13 al. 1, 4. aboliziun 2016-016 05-07-2016 01-08-2016 Art. 14 al. 1 midada 2016-016 05-07-2016 01-08-2016 Art. 14 al. 2 integraziun 2016-016 05-07-2016 01-08-2016 Art. 14 al. 3 integraziun 2016-016 05-07-2016 01-08-2016 Art. 15 midada dal titel 2016-016 05-07-2016 01-08-2016 Art. 15 al. 1 midada 2016-016 05-07-2016 01-08-2016 Art. 15a integraziun 2016-016 05-07-2016 01-08-2016 Art. 16 midada dal titel 2016-016 05-07-2016 01-08-2016 Art. 16 al. 1 midada 2016-016 05-07-2016 01-08-2016 Art. 16 al. 2 aboliziun 2016-016 05-07-2016 01-08-2016 Art. 19 al. 1 midada 2016-016 25-06-2019 01-08-2019 Art. 4 al. 1, 3. midada 2019-009 25-06-2019 01-08-2019 Art. 5 al. 1 midada 2019-009 25-06-2019 01-08-2019 Art. 5 al. 1, 1. integraziun 2019-009 25-06-2019 01-08-2019 Art. 5 al. 1, 2. integraziun 2019-009 25-06-2019 01-08-2019 Art. 7 al. 1 midada 2019-009 25-06-2019 01-08-2019 Art. 10 al. 1bis integraziun 2019-009 25-06-2019 01-08-2019 Art. 11 al. 1 midada 2019-009 25-06-2019 01-08-2019 Art. 12 al. 3 midada 2019-009 25-06-2019 01-08-2019 Art. 13 al. 2 aboliziun 2019-009 25-06-2019 01-08-2019 Art. 14 al. 1 midada 2019-009 25-06-2019 01-08-2019 Art. 15a al. 1 midada 2019-009 25-06-2019 01-08-2019 Art. 15a al. 1bis integraziun 2019-009 25-06-2019 01-08-2019 Art. 15a al. 2 midada 2019-009 25-06-2019 01-08-2019 Art. 15a al. 3 midada 2019-009 25-06-2019 01-08-2019 Art. 17 al. 1 midada 2019-009 25-06-2019 01-08-2019 Art. 17 al. 2 midada 2019-009 25-06-2019 01-08-2019 Art. 19 aboliziun 2019-009   7     425.130    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-11-2011 01-08-2011 emprima versiun - titel dal relasch 05-07-2016 01-08-2016 midada 2016-016 Art. 1 al. 1 05-07-2016 01-08-2016 midada 2016-016 Art. 3 al. 1 05-07-2016 01-08-2016 midada 2016-016 Art. 4 al. 1, 1. 05-07-2016 01-08-2016 midada 2016-016 Art. 4 al. 1, 2. 05-07-2016 01-08-2016 midada 2016-016 Art. 4 al. 1, 3. 05-07-2016 01-08-2016 midada 2016-016 Art. 4 al. 1, 3. 25-06-2019 01-08-2019 midada 2019-009 Art. 4 al. 1, 4. 05-07-2016 01-08-2016 integraziun 2016-016 Art. 5 al. 1 05-07-2016 01-08-2016 midada 2016-016 Art. 5 al. 1 25-06-2019 01-08-2019 midada 2019-009 Art. 5 al. 1, 1. 25-06-2019 01-08-2019 integraziun 2019-009 Art. 5 al. 1, 2. 25-06-2019 01-08-2019 integraziun 2019-009 Art. 5 al. 3 05-07-2016 01-08-2016 integraziun 2016-016 Art. 6 al. 2 05-07-2016 01-08-2016 midada 2016-016 Art. 7 al. 1 05-07-2016 01-08-2016 midada 2016-016 Art. 7 al. 1 25-06-2019 01-08-2019 midada 2019-009 Art. 9 al. 1 05-07-2016 01-08-2016 midada 2016-016 Art. 9 al. 2 05-07-2016 01-08-2016 midada 2016-016 Art. 9 al. 3 05-07-2016 01-08-2016 aboliziun 2016-016 Art. 10 05-07-2016 01-08-2016 midada dal titel 2016-016 Art. 10 al. 1 05-07-2016 01-08-2016 midada 2016-016 Art. 10 al. 1, 1. 05-07-2016 01-08-2016 aboliziun 2016-016 Art. 10 al. 1, 2. 05-07-2016 01-08-2016 aboliziun 2016-016 Art. 10 al. 1bis 25-06-2019 01-08-2019 integraziun 2019-009 Art. 10 al. 2 05-07-2016 01-08-2016 midada 2016-016 Art. 10 al. 3 05-07-2016 01-08-2016 integraziun 2016-016 Art. 11 05-07-2016 01-08-2016 midada dal titel 2016-016 Art. 11 al. 1 05-07-2016 01-08-2016 midada 2016-016 Art. 11 al. 1 25-06-2019 01-08-2019 midada 2019-009 Art. 12 al. 3 25-06-2019 01-08-2019 midada 2019-009 Art. 13 al. 1 05-07-2016 01-08-2016 midada 2016-016 Art. 13 al. 1, 1. 05-07-2016 01-08-2016 aboliziun 2016-016 Art. 13 al. 1, 2. 05-07-2016 01-08-2016 aboliziun 2016-016 Art. 13 al. 1, 3. 05-07-2016 01-08-2016 aboliziun 2016-016 Art. 13 al. 1, 4. 05-07-2016 01-08-2016 aboliziun 2016-016 Art. 13 al. 2 25-06-2019 01-08-2019 aboliziun 2019-009 Art. 14 al. 1 05-07-2016 01-08-2016 midada 2016-016 Art. 14 al. 1 25-06-2019 01-08-2019 midada 2019-009 Art. 14 al. 2 05-07-2016 01-08-2016 integraziun 2016-016 Art. 14 al. 3 05-07-2016 01-08-2016 integraziun 2016-016 Art. 15 05-07-2016 01-08-2016 midada dal titel 2016-016 Art. 15 al. 1 05-07-2016 01-08-2016 midada 2016-016 Art. 15a 05-07-2016 01-08-2016 integraziun 2016-016 Art. 15a al. 1 25-06-2019 01-08-2019 midada 2019-009 Art. 15a al. 1bis 25-06-2019 01-08-2019 integraziun 2019-009 Art. 15a al. 2 25-06-2019 01-08-2019 midada 2019-009 Art. 15a al. 3 25-06-2019 01-08-2019 midada 2019-009 Art. 16 05-07-2016 01-08-2016 midada dal titel 2016-016 Art. 16 al. 1 05-07-2016 01-08-2016 midada 2016-016 Art. 16 al. 2 05-07-2016 01-08-2016 aboliziun 2016-016 Art. 17 al. 1 25-06-2019 01-08-2019 midada 2019-009 Art. 17 al. 2 25-06-2019 01-08-2019 midada 2019-009 Art. 19 25-06-2019 01-08-2019 aboliziun 2019-009 Art. 19 al. 1 05-07-2016 01-08-2016 midada 2016-016  8     	1. Disposiziuns generalas 	Art. 1 Champ d'applicaziun 	Art. 2 Durada da la scolaziun 	Art. 3 Plan d'instrucziun  	2. Promoziun 	Art. 4 Roms da promoziun 	Art. 5 Promoziun da semester  	3. Certificat da furmaziun scolastica 	Art. 6 Termin dals examens 	Art. 7 Admissiun 	Art. 8 Integraziun da las scolas autas spezialisadas 	Art. 9 Roms d'examen 	Art. 10 Notas dals roms per la maturitad professiunala * 	Art. 11 Certificat da notas provisoric *  	4. Certificat da scolaziun manaschial 	Art. 12 Praticum 	Art. 13 Giudicament da las prestaziuns  	5. Attestat federal da qualificaziun e maturitad professiunala 	Art. 14 Attestat federal da qualificaziun 	Art. 15 Normas da reussida per la maturitad professiunala * 	Art. 15a * Cumissiuns d'examen 	Art. 16 Repetiziun dals examens * 	Art. 17 Attestat federal da qualificaziun senza maturitad professiunala  	6. Disposiziuns finalas 	Art. 18 Execuziun 	Art. 19 * … 	Art. 20 Entrada en vigur, aboliziun dal dretg vertent   		2019-06-25T17:50:45+0200 	"7001 Chur" 	"Gesetzessammlung Kanton Graubünden"